Nii et lihtne ja loogiline - sihtgrupi valik ja kontseptsiooni loomine, produkti valmistamine ja viimistlemine ning turustamine ja reklaam. Nagu lapsemäng, eksole. Ahjaa - arvestada tuleb muidugi ka sellega, et blogisid loevad üldiselt  inimesed, kes on harjunud tarbima infot (sh ajakirjandust) internetis - ehk siis inimesed, kellel on haugi mälu algallikate osas, aga see eest väga hea selektiivse lugemise oskus. See tähendab, et nad suudavad sekundiga kindlaks teha, kas su tänane jutt neid huvitab või mitte, aga kui sa iga päev midagi põnevat ei kirjuta, unustavad nad sind nädalaga ja siirduvad uurima, ega Vändra Avelil ometigi rindu suurendatud pole (jumal tänatud, et ma TEDA pingida ei saa, see hull võib ju kallale tulla).